9. การจัดการ

9.1 โครงสร้างการจัดการ

การจัดการกิจการดูแลกิจการและทรัพย์สินของบริษัทระหว่างการดำเนินการตามแผนฟื้นฟู
เป็นหน้าที่ของ บริษัท ไรมอน แลนด์ แพลนเนอร์ จำกัด
ในฐานะผู้บริหารแผนที่ได้รับการแต่งตั้งจากศาลล้มละลายกลาง
ซึ่งรายละเอียดของผู้บริหารแผนมีดังนี้

+-----------+---+--------------------------+----------+------+---------+
| ผู้บริหารแผน | : | บริษัท ไรมอน แลนด์ แพลนเนอร์ |          |      |         |
|           |   | จำกัด                     |          |      |         |
+-----------+---+--------------------------+----------+------+---------+
| ท         | : | 2 ล้านบาท                 |          |      |         |
| ุนจดทะเบียน |   | แบ่งเป็นหุ้นสามัญจำนวน 98,000 |          |      |         |
|           |   | หุ้น (ร้อยละ 49) และ        |          |      |         |
| ณ วันที่ 31  |   |                          |          |      |         |
| ธันวาคม    |   | หุ้นบุริมสิทธิ 102,000 หุ้น      |          |      |         |
| 2545      |   | (ร้อยละ 51) มูลค่าที่ตราไว้    |          |      |         |
|           |   | หุ้นละ 10 บาท              |          |      |         |
+-----------+---+--------------------------+----------+------+---------+
| ผู้ถือหุ้น     | : | ชื่อ                       | ประเภทหุ้น | จ    | ร้อยละ   |
|           |   |                          |          | ำนวน |         |
+-----------+---+--------------------------+----------+------+---------+
|           |   | 1. บริษัท ไรมอน แลนด์ จำกัด  | สามัญ     | 98,  | 49      |
|           |   | (มหาชน)                  |          | 000* |         |
+-----------+---+--------------------------+----------+------+---------+
|           |   |                          | บุริมสิทธิ   | 92   | 46      |
|           |   |                          |          | ,000 |         |
+-----------+---+--------------------------+----------+------+---------+
|           |   | 2. นาย กฤดิ วิบูลย์พันธ์       | บุริมสิทธิ   | 2    | 1       |
|           |   |                          |          | ,000 |         |
+-----------+---+--------------------------+----------+------+---------+
|           |   | 3. นาย มนตรี เหมวิจิตร      | บุริมสิทธิ   | 2    | 1       |
|           |   |                          |          | ,000 |         |
+-----------+---+--------------------------+----------+------+---------+
|           |   | 4. นางสาว นิตยา           | บุริมสิทธิ   | 2    | 1       |
|           |   | ผู้ประสิทธิ์ศักดิ์               |          | ,000 |         |
+-----------+---+--------------------------+----------+------+---------+
|           |   | 5. นาง น้ำฝน จังนิลวงศ์      | บุริมสิทธิ   | 2    | 1       |
|           |   |                          |          | ,000 |         |
+-----------+---+--------------------------+----------+------+---------+
|           |   | 6. อื่นๆ                   | บุริมสิทธิ   | 2    | 1       |
|           |   |                          |          | ,000 |         |
+-----------+---+--------------------------+----------+------+---------+
|           |   | หุ้นสามัญ มีสิทธิออกเสียง 1 หุ้น  |          |      |         |
|           |   | ต่อ 1 เสียง                |          |      |         |
|           |   |                          |          |      |         |
|           |   | หุ้นบุริมสิทธิ มีสิทธิออกเสียง 10  |          |      |         |
|           |   | หุ้น ต่อ 1 เสียง             |          |      |         |
|           |   | และมีสิทธิได้รับเงินปันผ        |          |      |         |
|           |   | ลก่อนผู้ถือหุ้นสามัญในอัตราร้อยละ |          |      |         |
|           |   | 10                       |          |      |         |
|           |   | ของมูลค่า                  |          |      |         |
|           |   | หุ้นที่ตั้งไว้ของหุ้นบริมสิทธิแต่ละหุ้น |          |      |         |
+-----------+---+--------------------------+----------+------+---------+
| กรรมการ   | : | 1.  นาย ไนเจิล จอห์น       |          |      |         |
|           |   |     คอร์นิค^(/1, /2, /3)   |          |      |         |
|           |   |                          |          |      |         |
|           |   | 2.  นาย โรเบิร์ต วิลเลียม    |          |      |         |
|           |   |     แม็คมิลเล็น ^(/1, /3)   |          |      |         |
|           |   |                          |          |      |         |
|           |   | 3.  นาย เจอเรมี เลคห์เมียร์  |          |      |         |
|           |   |     คิง^(/1, /3)          |          |      |         |
|           |   |                          |          |      |         |
|           |   | 4.  นาย เรืองวิทย์          |          |      |         |
|           |   |     ดุษฎีสุรพจน์^(/1, /3)    |          |      |         |
+-----------+---+--------------------------+----------+------+---------+
| เงื่อนไขแล  | : | -   บริษัทและผู้ท            |          |      |         |
| ะข้อตกลงอื่น |   | ำ/บริหารแผนตกลงไม่คิดค่าบริกา |          |      |         |
|           |   | รและค่าธรรมเนียมในการทำและ |          |      |         |
|           |   |                          |          |      |         |
|           |   |   บริหารแผน               |          |      |         |
|           |   |                          |          |      |         |
|           |   | -   ภายหลังจากการดำเนินกา  |          |      |         |
|           |   | รตามแผนฟื้นฟูกิจการเสร็จสมบูรณ์ |          |      |         |
|           |   |     คณ                   |          |      |         |
|           |   | ะกรรมการบริษัทจะเป็นผู้กำหนดน |          |      |         |
|           |   | โยบายในการดำเนินการกับบริษัท |          |      |         |
|           |   |     ไรมอน แลนด์ แพลนเนอร์  |          |      |         |
|           |   |     จำกัด                 |          |      |         |
+-----------+---+--------------------------+----------+------+---------+

  หมายเหตุ *หุ้นจำนวนนี้ เดิมถือโดย นาย ไนเจิล จอห์น คอร์นิค
  เนื่องจากเจ้าหนี้ของบริษัทไม่ต้องการให้ บริษัท ไรมอน แพลนเนอร์ จำกัด
  อยู่ภายใต้การควบคุมของบริษัท โดยเงินลงทุนของ นาย ไนเจิล เป็นเงินยืมทดรองจากบริษัท
  และเมื่อบริษัทได้เพิ่มทุนตามแผนฟื้นฟูเรียบร้อยแล้ว นาย ไนเจิล
  จึงได้โอนหุ้นจำนวนนี้คืนให้แก่บริษัท เมื่อวันที่ 18 กรกฎาคม 2545

  /1 - เป็นผู้บริหารของบริษัท

  /2 - ได้รับแต่งตั้ง ให้เป็น กรรมการผู้อำนวยการของบริษัท และเคยมีสัญญากับ ซีมิโก้
  ให้สิทธิซื้อหุ้นของบริษัทจากซีมิโก้

  /3 - เป็นกรรมการผู้มีอำนาจลงนาม โดยกรรมการสองในสี่คนลงนามและประทับตรา
  จะมีผลผูกพันผู้บริหารแผน

ในการแต่งตั้งผู้ทำแผน นาย ไนเจิล จอห์น คอร์นิค
ซึ่งขณะนั้นเป็นผู้บริหารของบริษัทและผู้ถือหุ้นรายใหญ่ของผู้ทำแผน
รายการแต่งตั้งผู้ทำแผนจึงอาจเข้ารายการที่เกี่ยวโยงกันตามประกาศตลาดหลักทรัพย์ฯ
แต่เนื่องจากการทำแผนและบริหารแผนไม่มีค่าตอบแทนใดๆ
รายการจึงไม่มีความขัดแย้งทางผลประโยชน์แต่อย่างใด

  โครงสร้างการจัดองค์กร

เมื่อบริษัทออกจากกระบวนการฟื้นฟูกิจการของศาลล้มละลายกลางแล้ว
อำนาจหน้าที่ในการจัดการกิจการและทรัพย์สินของบริษัทจะขึ้นอยู่กับคณะกรรมการชุดใหม่ที่ที่ประชุมผู้ถือหุ้นจะทำการแต่งตั้งต่อไป

บริษัทวางแผนงานที่จะจัดการสายงานการบริหารงานภายในองค์กร ตามที่ปรากฏในแผนผังองค์กร
ดังนี้

โดย ณ 30 กันยายน 2545 คณะกรรมการของบริษัท มี 5 คน ตามรายชื่อดังต่อไปนี้

1.  นายไนเจิล จอห์น คอร์นิค กรรมการผู้อำนวยการ

2.  นาย โรเบิร์ต วิลเลียม แม็คมิลเล็น กรรมการ

3.  นาย เรืองวิทย์ ดุษฎีสุรพจน์ กรรมการ

4.  นาย เจอเรมี เลคห์เมียร์ คิง กรรมการ

5.  นาย แคนเน็ท คิน ฮิงแลม กรรมการ

กรรมการ ซึ่งมีอำนาจลงลายมือชื่อผูกพันบริษัท คือ
กรรมการสองในห้าท่านลงลายมือชื่อพร้อมประทับตราสำคัญของบริษัท ทั้งนี้เมื่อวันที่ 2 ตุลาคม 2545
บริษัทได้มีมติแต่งตั้งกรรมการอิสระ 4 ท่าน
ซึ่งได้จดทะเบียนรายชื่อกรรมการกับกระทรวงพาณิชย์แล้ว
นอกจากนี้บริษัทกำลังอยู่ระหว่างสรรหาคณะกรรมการตรวจสอบ ซึ่งคาดว่ากรรมการอิสระ 3 ใน 4
ท่าน จะได้รับการแต่งตั้งเป็นคณะกรรมการการตรวจสอบต่อไป
ซึ่งคณะกรรมการอิสระของบริษัทประกอบด้วย

1.  นาย สมโภชน์ อินทรานุกูล กรรมการอิสระ

2.  นาย วิศิษฏ์ รักษ์วิศิษฏ์วงส์ กรรมการอิสระ

3.  นาย รัตนชัย ผาตินาวิน กรรมการอิสระ

4.  นาย จิรวุฒิ คุวานันท์ กรรมการอิสระ

ขอบเขตอำนาจหน้าที่ของกรรมการบริษัท

กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับบริษัท
ตลอดจนมติที่ประชุมผู้ถือหุ้น ด้วยความซื่อสัตย์สุจริต โดยห้ามมิให้กรรมการประกอบกิจการ
เข้าเป็นหุ้นส่วน หรือเข้าเป็นผู้ถือหุ้น
หรือเป็นกรรมการในนิติบุคคลอื่นที่มีสภาพการอย่างเดียวกันและเป็นการแข่งขันกับกิจการของบริษัท
เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง
และกรรมการต้องแจ้งให้บริษัททราบโดยไม่ชักช้า
หากมีส่วนได้เสียไม่ว่าโดยทางตรงหรือโดยอ้อมในสัญญาใดๆ ที่ทำกับบริษัท หรือถือหุ้น
หรือหุ้นกู้เพิ่มขึ้นหรือลดลงในบริษัท หรือบริษัทในเครือ

อย่างไรก็ตาม ตามมาตรา 90/25 พระราชบัญญัติล้มละลาย พ.ศ. 2483 ฉบับปรุงปรุง พ.ศ.
2542 เมื่อศาลล้มละลายได้มีคำสั่งให้ฟื้นฟูกิจการของบริษัท โดยตั้งให้ บริษัท ไรมอน แลนด์
แพลนเนอร์ จำกัด เป็นผู้ทำแผน
อำนาจหน้าที่ของคณะกรรมการบริษัทจึงสิ้นสุดลงตามผลของกฎหมายจนกว่าบริษัทจะออกจากการฟื้นฟูตามกระบวนการล้มละลาย
โดยให้อำนาจหน้าที่ในการจัดการกิจการและทรัพย์สินของบริษัท และบรรดาสิทธิของผู้ถือหุ้นของบริษัท
ยกเว้นสิทธิที่จะได้รับเงินปันผล ตกแก่ผู้ทำแผน และ
ตกแก่ผู้บริหารแผนเมื่อศาลมีคำสั่งเห็นชอบด้วยแผน ตามมาตรา 90/59
ของพระราชบัญญัติฉบับเดียวกัน

ขอบเขตอำนาจ หน้าที่และความรับผิดชอบของคณะกรรมการตรวจสอบ

ขณะนี้บริษัทโดยผู้บริหารแผน อยู่ระหว่างการสรรหาคณะกรรมการตรวจสอบ
ซึ่งอาจได้รับการแต่งตั้งโดยการอนุมัติของคณะกรรมการบริษัทหลังจากบริษัทได้ออกจากกระบวนการฟื้นฟูกิจการแล้ว
อย่างไรก็ตามผู้บริหารแผนจะทำหนังสือแจ้งต่อคณะกรรมการบริษัท ให้กำหนดขอบเขตอำนาจ
หน้าที่ของคณะกรรมการตรวจสอบเป็นองค์กรอิสระที่ให้การสนับสนุนและปฏิบัติการในนามของคณะกรรมการบริษัท
เพื่อก่อให้เกิดการกำกับดูแลกิจการที่ดี โดยมีอำนาจ บทบาท และการปฏิบัติงานอย่างน้อยดังต่อไปนี้

1.  สอบทานและพิจารณาร่วมกับผู้สอบบัญชี และ/หรือฝ่ายจัดการ เพื่อยืนยันถึงความมีประสิทธิผล
    และความเพียงพอของระบบควบคุมภายใน มาตรฐานการปฏิบัติงานของการตรวจสอบภายใน

2.  สอบทานงบการเงินให้บริษัทมีรายงานทางการเงินอย่างถูกต้องและเปิดเผยอย่างเพียงพอ
    ก่อนที่จะนำส่งให้หน่วยงานกำกับดูแล

3.  สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณาเปิดเผยข้อมูลในกรณีที่เกิดรายการที่เกี่ยวโยงกัน
    หรือรายการที่อาจมีความขัอแย้งทางผลประโยชน์ให้ถูกต้องครบถ้วนตามกฎระเบียบต่างๆ

5.  จัดทำรายงานการสอบทานกิจการของคณะกรรมการตรวจสอบและเปิดเผยไว้ในรายงานประจำปีของบริษัท
    รวมทั้งให้ความเห็นเกี่ยวกับกระบวการจัดทำและการเปิดเผยข้อมูลในรายงานทางการเงิน
    และความเห็นเกี่ยวกับระบบการควบคุมภายในของบริษัทลงนามโดยประธานกรรมการตรวจสอบ

6.  เสนอรายชื่อผู้สอบบัญชีแก่คณะกรรมการบริษัท พร้อมทั้งผลตอบแทนในการสอบบัญชีแต่ละปี
    เพื่อขอรับการแต่งตั้งจากที่ประชุมใหญ่ผู้ถือหุ้น
    และเป็นผู้สอบทานและประเมินผลการปฏิบัติงานของผู้สอบบัญชี

7.  รายงานการดำเนินงานของคณะกรรมการตรวจสอบให้คณะกรรมการบริษัททราบอย่างน้อยไตรมาสละ
    1 ครั้ง

8.  ร่วมให้ความเห็นในการพิจารณาแต่งตั้ง การถอดถอน
    ผลงานและค่าตอบแทนของผู้ตรวจสอบภายใน

9.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

ขอบเขตอำนาจของกรรมการผู้อำนวยการ

ตามมติที่ประชุมของคณะกรรมการของบริษัท ไรมอน แลนด์ แพลนเนอร์ จำกัด ในฐานะผู้บริหารแผน
ครั้งที่ 16/2545 ในวันที่ 16 กรกฎาคม 2545
ได้มีการพิจารณากำหนดขอบเขตอำนาจหน้าที่ของกรรมการผู้อำนวยการของบริษัทไว้ดังนี้

กรรมการผู้อำนวยการมีขอบเขตการดำเนินตามธุรกิจปกติตามในเรื่องของการอนุมัติงบประมาณลงทุน
ค่าใช้จ่ายในการดำเนินงาน การซื้อสินทรัพย์ถาวร การขายสินค้าคงเหลือ และการดำเนินการอื่นๆ
รวมถึง
มีอำนาจในการกระจายอำนาจในการบริหารให้แก่ผู้รับผิดชอบงานบริหารของบริษัทในลำดับถัดไป
ซึ่งได้ผ่านการเห็นชอบจากคณะกรรมการของบริษัท
อย่างไรก็ตามอำนาจในการบริหารงานและการมอบอำนาจดังกล่าวข้างต้นจะไม่รวมถึงการบริหารงานและการมอบอำนาจที่ทำให้กรรมการผู้อำนวยการและผู้รับมอบอำนาจสามารถอนุมัติรายการที่กรรมการผู้อำนวยการและผู้รับมอบอำนาจอาจมีความขัดแย้งมีส่วนได้ส่วนเสียหรืออาจมีความขัดแย้งทางผลประโยชน์ในลักษณะอื่นกับบริษัทและ/หรือบริษัทย่อย

การสรรหาคณะกรรมการบริษัท

ตามข้อบังคับของบริษัท หมวดที่ 4 เรื่องคณะกรรมการ กำหนดให้คณะกรรมการ
ของบริษัทประกอบด้วยกรรมการจำนวนไม่น้อยกว่า 5 คน และกรรมการไม่น้อย
กว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ให้กระทำ ตามหลักเกณฑ์
และวิธีการดังต่อไปนี้

  1. ผู้ถือหุ้นคนหนึ่งมีคะแนนเสียง เท่ากับ 1 หุ้น ต่อ 1 เสียง

2. ในการเลือกกรรมการ
อาจใช้วิธีออกเสียงลงคะแนนเลือกกรรมการเป็นรายบุคคลคราวละคนหรือคราวละหลายๆ
คนตามแต่ที่ประชุมผู้ถือหุ้นจะเห็นสมควร แต่ในการลงมติ
แต่ละครั้งผู้ถือหุ้นต้องออกเสียงด้วยคะแนนที่มีตามข้อ 1
ทั้งหมดจะแบ่งคะแนนเสียงแก่คนใดมากน้อยเพียงใดไม่ได้ ดังนั้น
ผู้ถือหุ้นไม่สามารถแบ่งคะแนนเสียงของตนในการเลือกตั้งกรรมการ เพื่อให้ผู้ใดมากน้อยตาม มาตรา
70 วรรคหนึ่ง แห่ง พ.ร.บ.มหาชน ฯ ได้ (ลงคะแนนแบบ NON-CUMULATIVE VOTING เท่านั้น)

3. ในการออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนน เสียงเท่ากัน
ให้ผู้เป็นประธานที่ประชุมเป็นผู้ออกเสียงชี้ขาด

4. ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ก็ให้ออกโดยจำนวนใกล้กับส่วน 1 ใน 3
กรรมการผู้ออกจากตำแหน่งตามข้อนี้จะเลือกตั้งให้เข้ารับตำแหน่งอีกก็ได้

5. กรรมการที่จะต้องออกจากตำแหน่งในปีแรก และปีที่ 2 ภายหลังจดทะเบียน
แปรสภาพเป็นบริษัทมหาชน ให้จับสลากกันว่าผู้ใดจะออก ส่วนปีหลังๆ ต่อไปให้กรรมการคนที่อยู่
ในตำแหน่งนานที่สุดนั้น เป็นผู้ออกจากตำแหน่ง

นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

ก. ตาย

ข. ลาออก

ค. ขาดคุณสมบัติหรือมีลักษณะต้องห้ามตามกฎหมายว่าด้วยบริษัทมหาชนจำกัด

  ง. ที่ประชุมลงมติให้ออก

จ. ศาลมีคำสั่งให้ออก

6. เมื่อกรรมการคนใดจะลาออกจากตำแหน่งให้ยื่นใบลาออกของตนให้ที่นายทะเบียนทราบด้วยก็ได้

นอกจากคณะกรรมการบริษัทแล้ว บริษัทยังมีคณะผู้บริหาร
ซึ่งทำหน้าที่บริหารงานและควบคุมดูแลการทำงาน ที่ได้รับมอบหมายจากคณะกรรมการบริษัท
และนำเรื่องที่ได้รับมอบหมาย แจ้งให้คณะกรรมการทราบถึงความคืบหน้า
ความสำเร็จของงานที่ได้รับมอบหมายด้วย

  9.2 ผู้บริหาร

รายชื่อผู้บริหาร

ชื่อ ตำแหน่ง

1.  นาย ไนเจิล จอห์น คอร์นิค กรรมการและกรรมการผู้อำนวยการ

2.  นาย กิตติ ตั้งศรีวงศ์ ผู้อำนวยการอาวุโสฝ่ายการเงิน

3.  นางสาว นิตยา ผู้ประสิทธิ์ศักดิ์ ผู้อำนวยการฝ่ายการเงินและบริหารงานทั่วไป

4.  นาย มนสักย์ ภูวนาถนรานุบาล ผู้อำนวยการฝ่ายบริหารสินทรัพย์

5.  นาย เจราร์ด โคเนอร์ ฮิลลี่ ผู้อำนวยการโครงการ

6.  นาง รัชนีพร วานิชอังกูร ผู้อำนวยการฝ่ายการตลาดและการขาย

ค่าตอบแทนผู้บริหาร

(1) ค่าตอบแทนที่เป็นตัวเงิน

  ------------------------------------- ---------------- ----------------
  รายการ \ (บาท)                        2545*            2544**

  กรรมการทุกคน                           150,000          -

  ผู้บริหารทุกคน – เงินเดือน โบนัส และเงินชดเชย 10,091,675       11,548,313

  ผู้บริหารทุกคน - อื่นๆ                      4,139,586        5,628,619

  รวม                                   14,381,261       17,176,932
  ------------------------------------- ---------------- ----------------

หมายเหตุ * ค่าตอบแทนดังกล่าวรวมค่าตอบแทนของ นาง จุไรรัตน์ อีโบโนเธริ์น, นาย กฤดิ
วิบูลย์ประพันธ์, นาย มนตรี เหมวิจิตร

  และ นาย กำจร เอี่ยมไพบูลย์พันธ์ ซึ่งเคยเป็นผู้บริหารในอดีต

  ** ค่าตอบแทนดังกล่าวเป็นค่าตอบแทนสำหรับผู้บริหารทุกคนในขณะนั้น

(2) ค่าตอบแทนผู้บริหารแผน - ไม่มี -

(3) ค่าตอบแทนอื่น ๆ (ถ้ามี) - ไม่มี -

  9.4 สัญญาการจัดการ - ไม่มี -

9.5 จำนวนพนักงานทั้งสิ้น 36 คน

พนักงานมีงานตอบแทนทั้งสิ้น ดังนี้

  ------------------------------ --------------------- ------------------
  รายการ \ (บาท)                 2545                  2544

  เงินเดือน และเงินชดเชย            15,887,834            15,001,107

  ค่าล่วงเวลา                      -                     5,106

  ค่าคอมมิชชั่น                      662,198               4,834,453

  โบนัส                           939,128               780,128

  อื่นๆ                            3,811,587             3,130,638

  รวม                            21,300,747            23,751,432
  ------------------------------ --------------------- ------------------

6.  การกำกับดูแลกิจการในระหว่างการดำเนินการตามแผนฟื้นฟูกิจการ

ในระหว่างการดำเนินการตามแผนฟื้นฟูกิจการซึ่งอำนาจในการบริหารและการจัดการของคณะกรรมการบริษัทตกเป็นของผู้บริหารแผน
บริษัทมีมาตรการเพื่อให้แน่ใจว่า บริษัทได้ปฏิบัติตามหลักการกำกับดูแลกิจการที่ดี
ตามแนวทางของตลาดหลักทรัพย์ฯ
โดยมีการกำหนดให้รายการต่างๆที่บริษัทจะกระทำต้องนำสู่การพิจารณาของคณะกรรมการผู้บริหารแผน
และผู้บริหารแผนจะดำเนินการตามความเหมาะสม ดังนี้

1.  ภายหลังจากที่ผู้บริหารแผนเห็นชอบ
    หากเป็นรายการที่จะต้องได้รับความเห็นชอบจากศาลล้มละลายกลาง
    ผู้บริหารแผนจะยื่นคำร้องต่อศาลล้มละลายกลาง เพื่อให้มีคำสั่งเห็นชอบอีกครั้งหนึ่ง
    เพื่อให้การปฏิบัติการของผู้ทำแผนเป็นไปตามแผนฟื้นฟู

2.  สำหรับรายการที่เกี่ยวข้องกับความขัดแย้งทางผลประโยชน์ การได้มา จำหน่ายไปซึ่งสินทรัพย์
    ผู้บริหารแผนจะพิจารณาด้วยความรอบคอบ และจะให้กรรมการอิสระ
    ได้แสดงความคิดเห็นต่อรายการนั้นๆ ประกอบการพิจารณา
    แม้ว่าในระหว่างการดำเนินการตามแผนฟื้นฟู
    กรรมการอิสระจะไม่มีอำนาจหน้าที่ตามกฎหมายก็ตาม

    6.  การดูแลเรื่องการใช้ข้อมูลภายใน

บริษัทได้กำหนดนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อเป็นประโยชน์ส่วนตน
โดยมีมาตรการที่จะลงโทษตามกฎหมายที่เกี่ยวข้อง ซึ่งรวมถึงการดำเนินคดีทางอาญาด้วย
บริษัทจะจำกัดการให้รับรู้ข้อมูลแก่ผู้บริหารและเจ้าหน้าที่ในวงจำกัดให้น้อยคนที่สุดเท่าที่จะทำได้
เมื่อบริษัทอาจเข้าทำรายการใดที่อาจมีผลต่อการเปลี่ยนแปลงราคาหลักทรัพย์
บริษัทจะแจ้งกำชับผู้บริหารและเจ้าหน้าที่ที่เกี่ยวข้องไม่ให้ทำการซื้อขายหลักทรัพย์ของบริษัทและ/หรือนำข้อมูลไปใช้
รวมทั้งจะส่งหนังสือเวียนหรือมีการบันทึกมติในการประชุมที่เกี่ยวข้องให้ผู้บริหารและเจ้าหน้าที่ที่เกี่ยวข้องและรับทราบข้อมูลนั้น
ว่าจะต้องไม่ทำการซื้อขายหลักทรัพย์ของบริษัท ไม่ว่าในนามตนเองหรือในนามผู้อื่น
จนกว่าข้อมูลนั้นจะได้เปิดเผยต่อสาธารณชน
และจะต้องไม่เปิดเผยข้อมูลนั้นแก่ผู้อื่นจนกว่าจะได้แจ้งข้อมูลนั้นแก่ตลาดหลักทรัพย์ฯแล้ว

นอกจากนี้บริษัทยังกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และจัดส่งสำเนารายงานนี้ให้แก่บริษัทในวันเดียวกันกับวันที่ส่งรายงานต่อสำนักงานคณะกรรมการ
ก.ล.ต.